Стилистикэ пшъэрылъэу фразеологизмэхэм яIэр зэпхыгъэр лексикэр къызэрагъэбаирэ закъор арэп. Лъэпкъым иакъыл зыщызэфэхьысыжьыгъэ ащ фэдэ гущыIэ зэхэубытагъэхэм жабзэм образнагъэ халъхьэ, ар нахь гурыIогъэшIоу, нахь щэрыоу, нахь дахэу ыкIи нахь кIуачIэ иIэу ашIы. Арышъ, жабзэм иIэпэIэсэныгъэ псыхьагъэу щытынымкIэ фразеологизмэхэр стилистикэ амал лъэшых.